《寄题陈玉垒太史清华楼居集句四首 其四》
明代·王弘诲

白石溪边自结庐，烟霞明灭上清居。古人已用三冬足，旧友相清万里馀。

叶下绮窗银烛冷，荷翻翠盖水堂虚。烦君远示青囊录，欲报琼瑶愧不如。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。